CELEX: 32022D0575
Language: lt
Date: 2022-04-06 00:00:00
Title: Komisijos įgyvendinimo sprendimas (ES) 2022/575 2022 m. balandžio 6 d. dėl neatidėliotinų priemonių, kuriomis siekiama neleisti snukio ir nagų ligai patekti į Sąjungą per šieno ir šiaudų siuntas iš trečiųjų šalių ar teritorijų ir kuriuo panaikinamas Įgyvendinimo reglamentas (ES) 2020/2208 (pranešta dokumentu Nr. C(2022) 2078) (Tekstas svarbus EEE)

2022 4 8   
               
               
                  LT
               
               
                  Europos Sąjungos oficialusis leidinys
               
               
                  L 109/69
               
            
         KOMISIJOS ĮGYVENDINIMO SPRENDIMAS (ES) 2022/575
         2022 m. balandžio 6 d.
         dėl neatidėliotinų priemonių, kuriomis siekiama neleisti snukio ir nagų ligai patekti į Sąjungą per šieno ir šiaudų siuntas iš trečiųjų šalių ar teritorijų ir kuriuo panaikinamas Įgyvendinimo reglamentas (ES) 2020/2208
         
            
               (pranešta dokumentu Nr. C(2022) 2078)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), visų pirma į jo 261 straipsnio 1 dalies b punktą,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (2), ypač į jo 128 straipsnio 1 dalį,
         kadangi:
         
                     (1)
                  
                  
                     snukio ir nagų liga (toliau – SNL) yra sunki, labai užkrečiama virusinė gyvulių liga, kuri gali turėti didelį ekonominį poveikį žemės ūkio sektoriui ir kuri gali greitai plisti per užterštas augalines medžiagas, įskaitant šieną ir šiaudus;
                  
               
                     (2)
                  
                  
                     šienas ir šiaudai yra vienintelės augalinės medžiagos, kurių siuntų įvežimo į Sąjungą apribojimai nustatyti Komisijos reglamente (EB) Nr. 136/2004 (3), kuris buvo taikomas iki 2021 m. balandžio 20 d. Visų pirma į Sąjungą buvo leidžiama įvežti tik šieno ir šiaudų siuntas iš Reglamento (EB) Nr. 136/2004 V priede išvardytų trečiųjų šalių ar teritorijų. Atsižvelgiant į riziką, kylančią dėl SNL plitimo per tas medžiagas, tikslinga tokius apribojimus ir toliau nustatyti Sąjungos teisėje;
                  
               
                     (3)
                  
                  
                     nauja gyvūnų sveikatos teisės aktų sistema, nustatyta Reglamentu (ES) 2016/429, taikomu nuo 2021 m. balandžio 21 d., turėtų būti užtikrintas sklandus perėjimas nuo anksčiau galiojusiuose Sąjungos aktuose nustatytų reikalavimų, įskaitant reikalavimus dėl augalinių medžiagų įvežimo į Sąjungą, nes jie pasirodė esantys veiksmingi. Todėl iki tol, kol Europos maisto tarnyba (EFSA) pateiks mokslinę nuomonę, kurioje bus įvertinta rizika gyvūnų sveikatai dėl SNL ir kitų A kategorijos ligų, nurodytų Komisijos įgyvendinimo reglamento (ES) 2018/1882 (4) 1 straipsnio 1 dalyje, įvežimo į Sąjungą per šieno ir šiaudų siuntas iš trečiųjų šalių ar teritorijų, šiame sprendime nustatytose taisyklėse turėtų būti išlaikytas tų anksčiau galiojusių taisyklių tikslas ir turinys;
                  
               
                     (4)
                  
                  
                     todėl šiame sprendime būtina nustatyti trečiųjų šalių arba teritorijų, iš kurių į Sąjungą leidžiama įvežti šieno ir šiaudų siuntas, sąrašą. Tokiame sąraše turėtų būti atsižvelgta į Reglamento (EB) Nr. 136/2004 V priedo sąrašą ir Komisijos įgyvendinimo reglamento (ES) 2021/404 (5) II priede pateiktą trečiųjų šalių, teritorijų arba jų zonų, iš kurių leidžiama įvežti į Sąjungą kanopinių gyvūnų siuntas, kadangi jose gyvūnų sveikatos padėtis dėl tam tikrų ligų, įskaitant SNL, yra gera, sąrašą. Siekiant nesutrikdyti prekybos ir siekiant aiškumo, taip pat turėtų būti sudarytas atskiras trečiųjų šalių ar teritorijų, iš kurių į Sąjungą leidžiama įvežti deginimo įmonei skirtų granuliuotų šiaudų siuntas, sąrašas;
                  
               
                     (5)
                  
                  
                     siekiant, kad nebūtų jokio deginti skirtų granuliuotų šiaudų siuntų sąlyčio su SNL imliais gyvūnais, šiame sprendime taip pat turėtų būti nustatytos griežtos rizikos mažinimo priemonės, taikomos tokių siuntų pristatymui į paskirties įmonę Sąjungoje. Joms turėtų būti taikoma specialioji muitinės procedūra, nustatyta Europos Parlamento ir Tarybos reglamento (ES) Nr. 952/2013 210 straipsnio a punkte, o jų vežimas turėtų būti stebimas pagal Komisijos deleguotąjį reglamentą (ES) 2019/1666 (6), naudojantis Reglamento (ES) 2017/625 (7) 131 straipsnyje numatyta kompiuterine oficialios kontrolės informacijos valdymo sistema (IMSOC), ir jos turėtų būti pristatomos tiesiai iš įvežimo į Sąjungą pasienio kontrolės posto į paskirties įmonę Sąjungoje, kur jos bus deginamos;
                  
               
                     (6)
                  
                  
                     šieno ir šiaudų KN kodai nustatyti Komisijos įgyvendinimo reglamento (ES) 2021/632 (8) priedo 12 skirsnyje, todėl į juos turėtų būti atsižvelgta šiame sprendime;
                  
               
                     (7)
                  
                  
                     siekiant supaprastinimo ir teisinio aiškumo, Komisijos įgyvendinimo reglamentas (ES) 2020/2208 (9), kuriuo šiuo metu į Sąjungą leidžiama importuoti šieno ir šiaudų siuntas iš Didžiosios Britanijos ir Karūnos priklausinių, turėtų būti panaikintas, o šieno ir šiaudų siuntos turėtų būti išvardytos šio sprendimo priedo 1 dalies sąraše;
                  
               
                     (8)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Dalykas ir taikymo sritis
            Šiuo sprendimu nustatomos neatidėliotinos priemonės, taikomos į Sąjungą įvežant šieno ir šiaudų siuntas iš trečiųjų šalių ir teritorijų.
         
         
            2 straipsnis
            Šieno ir šiaudų siuntų įvežimo į Sąjungą reikalavimai
            
               1.   Šiaudų siuntas (KN kodas ex 1213 00 00), kaip nurodyta Įgyvendinimo reglamento (ES) 2021/632 priedo 12 skirsnyje, arba šieno siuntas (KN kodas: ex 1214 90), kaip nurodyta to priedo 12 skirsnyje, įvežti į Sąjungą leidžiama tik jei tokios siuntos yra iš šio sprendimo priedo 1 dalyje išvardytų trečiųjų šalių ar teritorijų.
            
            
               2.   Nukrypstant nuo 1 dalies, deginimo įmonei skirtų granuliuotų šiaudų siuntas leidžiama įvežti į Sąjungą, jei jos atitinka šias sąlygas:
               
                           a)
                        
                        
                           jos yra iš priedo 2 dalyje išvardytų trečiųjų šalių ar teritorijų;
                        
                     
                           b)
                        
                        
                           įvežant į Sąjungą joms taikoma speciali procedūra, numatyta Reglamento (ES) Nr. 952/2013 210 straipsnio a punkte; jų vežimas stebimas pagal Deleguotąjį reglamentą (ES) 2019/1666 per Reglamento (ES) 2017/625 131 straipsnyje numatytą kompiuterinę oficialios kontrolės informacijos valdymo sistemą (IMSOC); jos pristatomos tiesiai iš įvežimo į Sąjungą pasienio kontrolės posto į paskirties įmonę Sąjungoje, kur jos bus deginamos.
                        
                     
         
         
            3 straipsnis
            Panaikinimas
            Įgyvendinimo reglamentas (ES) 2020/2208 panaikinamas.
         
         
            4 straipsnis
            Adresatai
            Šis sprendimas skirtas valstybėms narėms.
         
         
            Priimta Briuselyje 2022 m. balandžio 6 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 84, 2016 3 31, p. 1.
         
            (2)  OL L 95, 2017 4 7, p. 1.
         
            (3)  2004 m. sausio 22 d. Komisijos reglamentas (EB) Nr. 136/2004, nustatantis produktų, importuojamų iš trečiųjų šalių, veterinarinių patikrinimų Bendrijos pasienio veterinarijos postuose tvarką (OL L 21, 2004 1 28, p. 11).
         
            (4)  2018 m. gruodžio 3 d. Komisijos įgyvendinimo reglamentas (ES) 2018/1882 dėl tam tikrų ligų prevencijos ir kontrolės taisyklių taikymo į sąrašą įtrauktų ligų kategorijoms, kuriuo nustatomas rūšių ir rūšių grupių, keliančių didelę tų į sąrašą įtrauktų ligų plitimo riziką, sąrašas (OL L 308, 2018 12 4, p. 21).
         
            (5)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).
         
            (6)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
         
            (7)  2019 m. birželio 24 d. Komisijos deleguotasis reglamentas (ES) 2019/1666, kuriuo dėl tam tikrų prekių siuntų gabenimo ir įvežimo stebėsenos nuo atvežimo pasienio kontrolės posto iki paskirties vietoje esančios įmonės Sąjungoje sąlygų papildomas Europos Parlamento ir Tarybos reglamentas (ES) 2017/625 (OL L 255, 2019 10 4, p. 1).
         
            (8)  2021 m. balandžio 13 d. Komisijos įgyvendinimo reglamentas (ES) 2021/632, kuriuo nustatomos Europos Parlamento ir Tarybos reglamento (ES) 2017/625 taikymo taisyklės, susijusios su gyvūnų, gyvūninių produktų, genetinės medžiagos produktų, šalutinių gyvūninių produktų bei jų gaminių, sudėtinių produktų ir šieno bei šiaudų, kurių oficiali kontrolė vykdoma pasienio kontrolės postuose, sąrašais, ir panaikinamas Komisijos įgyvendinimo reglamentas (ES) 2019/2007 bei Komisijos sprendimas 2007/275/EB (OL L 132, 2021 4 19, p. 24).
         
            (9)  Komisijos įgyvendinimo reglamentas (ES) 2020/2208 2020 m. gruodžio 22 d. kuriuo Jungtinė Karalystė priskiriama prie trečiųjų šalių, iš kurių leidžiama importuoti į Sąjungą šieno ir šiaudų siuntas (OL L 438, 2020 12 28, p. 21).
      
      
         
            PRIEDAS
            
               1 dalis. Trečiųjų šalių arba teritorijų, iš kurių į Sąjungą leidžiama įvežti šieno ir šiaudų siuntas, kaip nurodyta 2 straipsnio 1 dalyje, sąrašas
            
            
                        
                           ISO kodas (trečiosios šalies arba teritorijos)
                        
                     
                     
                        
                           Pavadinimas (trečiosios šalies arba teritorijos)
                        
                     
                  
                        
                           AU
                        
                     
                     
                        Australija
                     
                  
                        
                           CA
                        
                     
                     
                        Kanada
                     
                  
                        
                           CH
                        
                     
                     
                        Šveicarija
                     
                  
                        
                           CL
                        
                     
                     
                        Čilė
                     
                  
                        
                           GB
                        
                     
                     
                        Jungtinė Karalystė (1)
                        
                     
                  
                        
                           GG
                        
                     
                     
                        Gernsis
                     
                  
                        
                           GL
                        
                     
                     
                        Grenlandija
                     
                  
                        
                           IM
                        
                     
                     
                        Meno Sala
                     
                  
                        
                           IS
                        
                     
                     
                        Islandija
                     
                  
                        
                           JE
                        
                     
                     
                        Džersis
                     
                  
                        
                           NZ
                        
                     
                     
                        Naujoji Zelandija
                     
                  
                        
                           RS
                        
                     
                     
                        Serbija (2)
                        
                     
                  
                        
                           US
                        
                     
                     
                        Jungtinės Valstijos
                     
                  
                        
                                    *
                                 
                                 
                                    Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.
                                 
                              
                  
               2 dalis. Trečiųjų šalių arba teritorijų, iš kurių į Sąjungą leidžiama įvežti granuliuotų šiaudų siuntas, kaip nurodyta 2 straipsnio 2 dalyje, sąrašas
            
            
                        
                           ISO kodas (trečiosios šalies arba teritorijos)
                        
                     
                     
                        
                           Pavadinimas (trečiosios šalies arba teritorijos)
                        
                     
                  
                        
                           UA
                        
                     
                     
                        Ukraina
                     
                  
               (1)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, taikant šio priedo 1 dalies nuostatas nuorodos į Jungtinę Karalystę neapima Šiaurės Airijos.
            
               (2)  1 straipsnyje nurodytų neatidėliotinų priemonių tikslais, kai šiame priede daroma nuoroda į Serbiją, Kosovo* teritorija neįtraukiama.